Help:Structured Discussions/Topics/el

Επεξεργασία ενός θέματος/ενός μηνύματος
Αυτοεπιβεβαιωμένοι χρήστες μπορούν να επεξεργαστούν οποιοδήποτε μήνυμα, να διορθώσουν προβλήματα ή να δουν τον κώδικα wiki.

Όταν ένα μήνυμα υπόκειται σε επεξεργασία, μια νέα καταχώρηση προστίθεται στη σελίδα Ιστορικού. Το όνομα χρήστη του τελευταίου συντάκτη που άλλαξε το μήνυμα εμφανίζεται κάτω από το ίδιο το μήνυμα, στη χρονοσήμανση. Για να δείτε τις διαφορές μεταξύ των επεξεργασιών, πατήστε στη χρονοσήμανση.

Όταν επεξεργάζεστε ένα μήνυμα, εφαρμόζεται όλη η βασική επεξεργασία.

Ο τίτλος ο ίδιος μπορεί να υποστεί επεξεργασία. Στο μενού ... δίπλα στον τίτλο του θέματος, επιλέξτε "Επεξεργασία τίτλου".

Σύνοψη θέματος
Η σύνοψη ενός θέματος θα βοηθήσει ανθρώπους να καταλάβουν τι έγινε στο Θέμα. Μπορεί να γίνει οποτεδήποτε: κατά τη διάρκεια της συζήτησης για να γίνει σύνοψη του τι έγινε, ή στο τέλος μετά τη λήψη μιας απόφασης. Η συνόψιση του θέματος θα προταθεί όταν επισημάνετε το θέμα ως επιλυμένο.

Μπορείτε να βάλετε συνδέσμους ή πρότυπα στη Σύνοψη (όπως δείτε επίσης ή tracked). Ισχύει όλη η βασική επεξεργασία.

Συνδεδεμένοι χρήστες μπορούν να συνοψίσουν ένα Θέμα.

Επίλυση θέματος
Η επίλυση ενός θέματος κρύβει όλες τις απαντήσεις για εκείνο το θέμα, και ένα σηματάκι προστίθεται στον τίτλο Θέματος. Η συνόψιση του θέματος θα προταθεί όταν επισημαίνετε ένα θέμα ως επιλυμένο. Μπορείτε να επεκτείνετε ένα επιλυμένο Θέμα κάνοντας κλικ στον Τίτλο ή στην Σύνοψη. Μπορείτε να επανανοίξετε ένα Θέμα οποτεδήποτε, με επιλογή στο μενού Θέματος' (εικονίδιο με τρεις βούλες). Χρειάζεται να ξανανοίξετε ένα θέμα για να κάνετε διαχειριστικές ενέργειες (απόκρυψη, διαγραφή, καταστολή).

Ένα επιλυμένο θέμα αναγνωρίζεται από το γκρι χρώμα φόντου στον πίνακα περιεχομένων.

Συνδεδεμένοι χρήστες μπορούν να επιλύσουν ένα Θέμα.